Funeral prayer (Islam)

Ṣalāt al-Janāzah (Arabic: صلاة الجنازة) be de Islamic funeral prayer dem dey perform give a deceased Muslim. E be performed insyd congregation to seek pardon give de deceased den all dead Muslims, wey e be a communal obligation (farḍ al-kifāya) upon all able-bodied Muslims; wey dey mean if sam Muslims take de responsibility of conducting de prayer, then de obligation be fulfilled, buh if dis obligation no be fulfilled by anyone, all Muslims go be accountable.

 History den origin 

De funeral prayer (Salat al-Janazah) as a distinct ritual begin plus de Islamic Prophet Muhammad den de early Muslim community insyd Medina. De earliest accounts of dis prayer describe am as a simple act of supplication den remembrance give de deceased, wich na be very different from pre-Islamic funerals, wich na often be accompanied by wailing den lamentations. Na dem establish de practice to offer a final act of honour den intercession give a fellow Muslim before burial. E be a key part of de Islamic funeral process, wey dey signify de community ein collective support den prayer give de deceased ein forgiveness.

 Description 

After washing de body thoroughly (ghusl) den shrouding am, dem dey arrange de congregation in rows, often insyd odd numbers, wey an imam position at de front facing de qibla. De body of de deceased be placed before de imam, den insyd cases wey dey involve multiple bodies, dem be arranged in sequence. De prayer be most commonly performed insyd an open area, although e sanso fi be conducted insyd a mosque. Unlike de five daily prayers, de funeral prayer no dey include bowing (ruku) anaa prostration (sujud).

 Procedure 
De structure of de Salat al Janazah dey differ from region to region, buh classical sources dey describe a generally consistent form. E be performed while standing den usually dey consist of:

 First takbir: Recitation of al Fatiha be prescribed insyd chaw traditions, though Hanafi practice dey substitute de thana (an introductory supplication).
 Second takbir: dey invoke Salutations (Salawat) upon Muhammad den ein family.
 Third takbir: dem dey make supplications give de deceased den for all deceased Muslims, wey dey ask for forgiveness, divine mercy, den elevation of rank insyd de Hereafter.
 Fourth takbir: dem dey conclude de prayer plus de final salutation (taslim).

Following de completion of de funeral prayer, dem dey take de body to de place of burial, wer dem dey lay am to rest according to Islamic rites.

 Exceptions 
According to an authentic hadith, Muhammad no perform funeral prayer of a person wey commit suicide;

 References 

External links

 After Death Rituals

Category:Death customs
Category:Salah
Category:Salah terminology
Category:2026 Wiki Dey Love Ramadan Contributions